《鹧鸪天（送王漕侍郎奏事）》
宋代·赵彦端

渺渺东风拂画船。不堪临雨落花前。清歌只拟留春住，好语频闻有诏传。

秦望月，镜湖天。养成英气自当年。两山总是经行处，献纳雍容定几篇。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。